8. ΠΡΟΕΔΡΙΚΟ ΔΙΑΤΑΓΜΑ υπ΄αριθ.153 της 30 Μαρτ./18 Μαΐου 1983 (ΦΕΚ  Α΄63) Ανακατανομή αρμοδιοτήτων μεταξύ των Υπουργείων Εθνικής Οικονομίας και Εμπορίου. Σελ. 276,46 Τεύχος ΣΤ21-Σελ.100 Σύμφωνα με: 1.Το άρθρ.12 παρ.2 του Νόμ.400/76 “περί Υπουργικού Συμβουλίου και Υπουργείων”, όπως αντικαταστάθηκε με το άρθρ. 14 του Νόμ. 1266/1982 «Όργανα ασκήσεως της νομισματικής, πιστωτικής και συναλλαγματικής πολιτικής και άλλες διατάξεις”. 2.Τη γνωμοδότηση του Συμβουλίου της Επικρατείας, με αριθ.849/1982, με πρόταση του Πρωθυπουργού, αποφασίζουμε: ΄Αρθρ.1.-(Αντικαθίστανται οι παρ.2Β και 4 άρθρ.3 Π.Δ.574/1982, ΦΕΚ Α΄104, ανωτ.αριθ.1). Άρθρ.2.-Οι αρμοδιότητες που είχαν μεταφερθεί με βάση τις διατάξεις του άρθρ.3, παρ.2Β του Π.Δ.574/1982 και οι οποίες δεν περιλαμβάνονται στο προηγούμενο άρθρο επαναφέρονται στο Υπουργείο Εμπορίου. Άρθρ.3.-Στο Υπουργείο Εθνικής Οικονομίας υπάγονται αποκλειστικά οι αρμοδιότητες που αφορούν την ανάθεση μεγάλων έργων στα οποία ενσωματώνεται μηχανολογικός, ηλεκτρολογικός, ηλεκτρονικός ή άλλης φύσεως εξοπλισμός, εφόσον η ανάθεση αυτή αφορά την άσκηση της βιομηχανικής πολιτικής ή της πολιτικής εξωτερικού εμπορίου, και εφόσον τα έργα αυτά εκτελούνται από τους φορείς που περιλαμβάνονται στο άρθρ.1 του Νόμ.4484/65 όπως αντικαταστάθηκε δια του άρθρ.6 τουΝόμ.936/79. Άρθρ.4.-Ηεπιτροπή Μεταφορών Κρατικών Εφοδίων (εις Επιλιμένιο Κέντρο Πειραιώς) και η Επιτροπή Δειγματοληψιών (Πειραιώς) των παρ. 15 και 16 του άρθρ.91 του Π.Δ. 607/1976, ασκούν τις αρμοδιότητές τους και σε ότι αφορά προμήθειες που διενεργούνται από και για λογαριασμό του Υπουργείου Εθνικής Οικονομίας σύμφωνα με το παρόν Π.Δ/γμα. Άρθρ.5.-Η ισχύς του Δ/τος αυτού αρχίζει από τη δημοσίευσή του στην Εφημερίδα της Κυβερνήσεως. 24.Γ.αα.4-8 Υπουργείο Εθνικής Οικονομίας και Οικονομικών 